TV-gids Donderdag 26 Februarie 2015
JY LEES NOU TV-gids Donderdag 26 Februarie 2015
17:30 Fiësta (kykNET): Die Foxwood Kunstefees is ’n week propvol kuns, musiek, interessante praatjies en gesprekke, en natuurlik heerlike kos en wyn. Lochner de Kock is vandeesweek ons gasaanbieder.
18:30 Villa Rosa (kykNET): Sonja se agterdog oor Anthony en Maryke groei. Fritz gee vir Eben goeie raad. Marius reik uit na Carina en sy moet baklei teen haar gevoelens vir hom. Anthony en Isabel maak vrede. Nico waarsku Sonja om ’n wag voor haar mond te plaas. Carina het inligting oor AJ wat sy nie met Eben wil deel nie. Gunther kry ’n onaangename verrassing. En wat is die konneksie tussen Maryke en Nico?
18:30 7de Laan (SABC2): Errol en Hilda se besigheid is ’n groot sukses. Charmaine is nie haarself nie – die geyselaarsdrama het haar meer geraak as wat sy verwag het.
19:30 Binnelanders (kykNET): Naomi maak ‘n ontdekking oor Kobus wat haar ontstel en Cheri-Lee oorreed iemand anders in die sentrum om saam met haar ‘pret’ te hê. Okkie probeer om die swaar taak makliker te maak vir Zadie. Ronnie raak betrokke in ‘n geveg wat nie in die kryt plaasvind nie en At wil vir Susanna help met die sentrum. Okkie bevind homself in ‘n moeilike posisie rakende Merle.
20:00 Bravo! (kykNET): Ons begin met twee sangers op die Weskus, die geliefde Wynand en Cheree. Die Binge-gesin maak hul huis vir ons oop en deel hul kennis oor die vermaakbedryf. En ons is by die spoggerige programbekendstelling van vanjaar se ABSA KKNK.
20:30 Sandra op ’n Drafstap (kykNET): Ons bring hulde aan die bekende operaregisseur, choreograaf en kostuumontwerper Neels Hansen in hierdie spesiale uitsending.